Xayru saxovat, mehr-muruvvat oyi bo‘lmish Ramazoni sharifning fazilatli kunlaridan birida «Mirza Yusuf» jome’ masjidi hamda mehrob.uz sayti tomonidan tashkil qilingan xayriya tadbiri o‘tkazildi. “Avval xabar berganimizdek, axborot kanallarimizda e’lon qilingan xayriya aksiyasi doirasida taqdirning sinovlarini mardonavor qarshi olgan, Alloh taoloning qazoi qadarini bir hikmat deb bilib, ochiq yuz bilan kutib olgan, tog‘dek sabrli, matonatli yurtdoshlarimizga maxsus aravachalar hadya qilish taklifi ilgari surilgan edi”, deyiladi Mehrob.uz bergan axborotda. Ushbu tadbirning dastlabki natijalari o‘laroq, saxovatli, bag‘rikeng yurtdoshlarimiz tomonidan berilgan ko‘plab xayr-ehsonlar ato etildi. Jamg‘arilgan mablag‘lar hisobiga 10 ta aravacha sotib olinib, egalariga yetkazib berilmoqda.